Source: https://e-justice.europa.eu/content_judicial_systems_in_member_states-16-sk-maximizeMS-hu.do?member=1
Timestamp: 2019-09-19 07:09:40
Document Index: 32371974

Matched Legal Cases: ['bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'Bíróság ']

Igazságszolgáltatási rendszerek a tagállamokban - Szlovákia
Ez a rész Szlovákia bírósági rendszeréről ad áttekintést.
Szlovákiában az igazságszolgáltatást a rendes bíróságok és a Szlovák Köztársaság Alkotmánybírósága gyakorolja.
A bírói hatalmat független és pártatlan bíróságok gyakorolják. A bírósági ügyek valamennyi szinten elkülönülnek a többi nemzeti hatóság ügyeitől.
Az igazságszolgáltatásért a bíróság elnöke felelős.
A szlovákiai bíróságok igazgatását a törvényeknek megfelelően a Szlovák Köztársaság Igazságügyi Minisztériuma mellett a bírósági elnökök látják el, akik egyben a bíróságok vezetői is. A bíróságok igazgatását jogszabály által előírt mértékben a bírósági igazgatási vezetők is ellátják.
A rendes bírósági rendszer
körzeti bíróságok (54)
regionális bíróságok (8)
A Szlovák Köztársaság Legfelsőbb Bírósága
A bíróságokról és egyes egyéb törvények módosításáról szóló 757/2004 sz. törvény értelmében:
A körzeti bíróságok elsőfokú bíróságként járnak el polgári és büntetőügyekben, kivéve, ha a bírósági eljárásokra vonatkozó szabályok eltérően rendelkeznek.
A körzeti bíróságok járnak el választási ügyekben is, amennyiben külön jogszabály ezt írja elő.
A regionális bíróságok járnak el másodfokú bíróságként a körzeti bíróságok által első fokon elbírált polgári és büntetőügyek esetében.
A bírósági eljárásokra vonatkozó szabályok határozzák meg, hogy a regionális bíróságok mely polgári és büntetőügyekben járnak el elsőfokú bíróságként.
A regionális bíróságok járnak el elsőfokú bíróságként közigazgatási ügyekben, kivéve, ha törvény eltérően rendelkezik.
A regionális bíróságok egyéb ügyekben is eljárnak, amennyiben külön törvény eltérően nem rendelkezik (a személyes adatoknak az informatikai berendezések jogosulatlan használatával szembeni védelméről és egyes egyéb törvények módosításáról szóló 166/2003 sz. törvény és a lehallgatás elleni védelemről szóló törvény).
A Legfelsőbb Bíróság jár el és határoz a következő ügyekben:
a regionális bíróságok és a Szakosított Büntetőbíróság határozatai elleni rendes fellebbezések,
a körzeti bíróságok, regionális bíróságok, a Szakosított Büntetőbíróság és a Legfelsőbb Bíróság határozatai elleni rendkívüli fellebbezések,
bíróságok és hatóságok közötti, az ügy tárgya alapján megállapított hatáskörre vonatkozó viták,
valamely ügynek az illetékes bíróságtól eltérő bírósághoz utalása, amennyiben az eljárási jogszabályok ezt írják elő,
A Legfelsőbb Bíróság előmozdítja továbbá a törvények és egyéb jogilag kötelező erejű rendelkezések egységes értelmezését és következetes alkalmazását:
a különös fontossággal bíró, jogerős bírósági határozatoknak a Legfelsőbb Bíróság „véleményeinek gyűjteményében” és a Szlovák Köztársaság bírósági határozatai között történő közzétételével.
További információkat a Szlovák Igazságügyi Minisztérium weboldalán olvashat.